**Opis dokazil ob vložitvi zahtevka za izplačilo sredstev za Javni razpis za intervencijo naložbe v ustanovitev in razvoj gozdnega drevesničarstva (IRP09) za leto 2024**

|  |  |
| --- | --- |
|  | **Izjava o prejetih javnih sredstvih za iste upravičene stroške** |
| **Uredba:** 1. točka prvega odstavka 44. člena Uredbe o izvajanju gozdarskih intervencij iz strateškega načrta Republike Slovenije za obdobje 2023–2027 (Uradni list RS, št. 22/24; v nadaljnjem besedilu: Uredba).  **Za koga velja:** za vse upravičence | |

Vsi upravičenci morajo priložiti skenogram izpolnjene priloge »Izjava o prejetih javnih sredstvih za iste upravičene stroške«, katere vsebina se nanaša na že dodeljena javna sredstva za stroške, ki jih vlagatelj uveljavlja v zahtevku za izplačilo. Izjavo je potrebno podati, če je upravičenec za iste upravičene stroške, kot jih uveljavlja v zahtevku za izplačilo, že prejel oziroma še ni prejel nobenih javnih sredstev oziroma je oddal vlogo za iste upravičene stroške tudi na kakšen drug javni razpis in je v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. Tu so mišljena tako nepovratna kot tudi povratna sredstva, ki imajo elemente državne pomoči. Vendar pa se pri povratnih sredstvih (npr. posojila), v znesek že dodeljenih javnih sredstev ne šteje celotna vrednost posojila, temveč samo znesek, ki je v odločbi/pogodbi opredeljen kot državna pomoč. V prilogi »Izjava o prejetih javnih sredstvih za iste upravičene stroške« je potrebno vključiti tudi oddane vloge za iste upravičene stroške na druge javne razpise, o katerih še ni bilo odločeno.

Če so bila upravičencu dodeljena javna sredstva za iste upravičene stroške od katerekoli institucije, mora v prilogi »Izjava o prejetih javnih sredstvih za iste upravičene stroške« navesti institucijo, datum prejetja in višino javnih sredstev ter pravno podlago (predpis EU ali nacionalni predpis), na podlagi katere so mu bila dodeljena javna sredstva. Kot možne institucije izpostavljamo občine, Javni sklad Republike Slovenije za regionalni razvoj, Eko sklad – Slovenski okoljski javni sklad, drugi javni skladi Republike Slovenije, Slovenski podjetniški sklad in druge.

|  |  |
| --- | --- |
|  | **Izjava o namenski rabi naložbe ali dela naložbe** |
| **Uredba**: 2. točka prvega odstavka 44. člena Uredbe.  **Za koga velja**: za vse upravičence | |

Vsi upravičenci morajo priložiti skenogram izpolnjene izjave, če se je podprta naložba ali del naložbe uporabljal pred vložitvijo zahtevka za izplačilo sredstev.

|  |  |
| --- | --- |
|  | **Datumsko in lokacijsko označene fotografije, ki potrjujejo izvedbo za v ureditev enostavnih ali nezahtevnih objektov naložbe** |
| **Uredba**: 3. točka prvega odstavka 44. člena Uredbe.  **Za koga velja**: za vse upravičence | |

Vsi upravičenci morajo priložiti elektronske datumsko in lokacijsko označene fotografije, ki potrjujejo izvedbo podprte naložbe ali dela naložbe. Geografsko označene fotografije pomeni, da ima slika določene koordinate na terenu, vse to je v datoteki.

|  |  |
| --- | --- |
|  | **Datumsko in lokacijsko označene fotografije, iz katerih je razvidna označitev vira sofinanciranja** |
| **Uredba**: 4. točka prvega odstavka 44. člena Uredbe.  **Za koga velja**: za vse upravičence | |

Vsi upravičenci morajo priložiti elektronske datumsko in lokacijsko označene fotografije, iz katerih je razvidna označitev vira sofinanciranja.

|  |  |
| --- | --- |
|  | **Računi** |
| **Uredba**: 1. točka drugega odstavka 44. člena Uredbe.  **Za koga velja**: za upravičence, ki so fizične osebe iz prvega odstavka 31. člena Uredbe. | |

Vsi računi se morajo glasiti na upravičenca.

Na računu mora biti predmet naložbe opisan tako, da ga je mogoče nedvoumno uvrstiti med stroške določene v Prilogi 1 uredbe. Upravičenci, ki so fizične osebe priložijo račune zaradi oprostitve plačila dohodnine v skladu z zakonom, ki ureja dohodnino, in upravičenci, ki so naročniki v skladu z zakonom, ki ureja javno naročanje, priložijo račune zaradi določitve višine izplačanih sredstev.

Upravičenec priloži račune kot skenogram oziroma v elektronski obliki.

Zahtevku se priložijo:

- kopije računov, elektronski in e-računi.

|  |  |
| --- | --- |
|  | **Dokazilo o plačilu** |
| **Uredba**: 2. točka drugega odstavka 44. člena Uredbe.  **Za koga velja**: za upravičence, ki so fizične osebe iz prvega odstavka 31. člena Uredbe. | |

Upravičenec priloži dokazilo o plačilu (položnica oziroma blagajniški prejemek, potrdilo banke o izvršenem plačilu, potrjen kompenzacijski nalog, pobotna izjava ali asignacijska pogodba), kot skenogram oziroma v elektronski obliki.

Zahtevku se priložijo:

- dokazila o plačilu.

|  |  |
| --- | --- |
|  | **Izjava upravičenca o vključitvi naložbe v uporabo** |
| **Uredba**: prvi odstavek 35. člena Uredbe.  **Za koga velja**: za vse upravičence. | |

V aplikaciji zahtevka za izplačilo sredstev se izpolni spodnja izjava upravičenca o vključitvi naložbe v uporabo.

**Izjava upravičenca o vključitvi naložbe v uporabo**

|  |  |
| --- | --- |
| Upravičenec (ime in priimek, naziv): |  |
| Naslov, sedež: |  |

IZJAVLJAM

da je podprta naložba v (ustrezno označite):

|  |  |
| --- | --- |
| a) nakup in dobave nove mehanizacije oziroma opreme za gozdno semenarstvo, kontejnersko vzgojo in vzgojo gozdnega drevja |  |
| b) nakup in postavitve rastlinjakov in pripadajoče opreme za vzgojo gozdnega drevja |  |

na dan vložitve zahtevka za izplačilo sredstev vključena v uporabo.

Ime in priimek odgovorne osebe:

žig podpis

|  |  |
| --- | --- |
|  | **Izpis iz ločenih knjigovodskih evidenc** |
| **Uredba**: 1. točka prvega odstavka 22. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24 in 52/24; v nadaljnjem besedilu: uredba o skupnih določbah za izvajanje intervencij)  **Za koga velja**: za vse upravičence, ki so pravne osebe ali fizične osebe, ki opravljajo dejavnost in vodijo poslovne knjige v skladu z računovodskimi standardi za davčne namene, za vse poslovne dogodke v zvezi z izvedbo naložbe, projekta ali druge dejavnosti, ki je predmet podpore. | |

Upravičenec priloži izpis iz ločenih knjigovodskih evidenc, iz katerega so razvidni vsi poslovni dogodki v zvezi z izvedbo naložbe, projekta ali druge dejavnosti, ki je predmet podpore iz te intervencije.

|  |  |
| --- | --- |
|  | **Uporabno dovoljenje in projektna dokumentacija izvedenih del** |
| **Uredba**: prvi odstavek 23. člena uredbe o skupnih določbah za izvajanje intervencij  **Za koga velja**: za vse upravičence, ki vlagajo zahtevek za izplačilo sredstev za naložbo v ureditev zahtevnih ali manj zahtevnih objektov oziroma za naložbo v nakup opreme za obstoječi objekt. | |

**Uporabno dovoljenje**

Za ureditev zahtevnih in manj zahtevnih objektov ali nakup opreme v obstoječem zahtevnem ali manj zahtevnem objektu\*, mora upravičenec zahtevku za izplačilo sredstev:

* priložiti skenogram veljavnega pravnomočnega uporabnega dovoljenja ali
* v aplikacijo za elektronsko oddajo zahtevka za izplačilo sredstev vnesti naslednje podatke:
* datum izdaje uporabnega dovoljenja;
* št. dokumenta;
* organ, ki je izdal dokument;
* datum pravnomočnosti.

\*V primeru, če je za ta objekt v skladu s predpisi, ki urejajo graditev objektov, potrebno pridobiti uporabno dovoljenje.

**Projektna dokumentacija izvedenih del** **(PID)**

Če gre za ureditev zahtevnih in manj zahtevnih objektov, mora upravičenec zahtevku za izplačilo sredstev v elektronski obliki priložiti PID.